Paġna L-ilment tressaq fit-22 ta' Lulju 2014 minn Nutrinova Nutrition Specialties & Food Ingredients GmbH ("l-ilmentatur") l-uniku produttur ta' aċesulfam tal-potassju, u għalhekk jirrappreżenta 100 % tal-produzzjoni totali tal-Unjoni tal-aċesulfam tal-potassju. Il-prodott li hu soġġett għal din l-investigazzjoni huwa l-aċesulfam tal-potassju (melħ tal-potassju ta' 6-metil-1,2,3-oksatijażin-4(3H)-on-2,2-diossidu; CAS RN 55589-62-3) li joriġina mir-RPĊ, kif ukoll aċesulfam tal-potassju, li joriġina mir-Repubblika Popolari taċ-Ċina li jinsab f'ċerti tħejjijiet u/jew taħlitiet li jinkludu wkoll dolċifikanti oħrajn u/jew ilma ("il-prodott taħt investigazzjoni"). L-aċesulfam tal-potassju huwa komunement magħruf bħala Aċesulfam K jew Ace K. Il-prodott li allegatament huwa oġġett ta' dumping huwa l-prodott investigat, li attwalment jaqa' taħt il-Kodiċi(jiet) NM ex 2106 90 92, ex 2106 90 98, ex 2934 99 90 u ex 3824 90 97. Dawn il-kodiċijiet NM qed jingħataw biss għall-informazzjoni. Billi, fid-dawl tad-dispożizzjonijiet tal-Artikolu 2(7) tar-Regolament bażiku, il-pajjiż ikkonċernat qed jitqies li huwa pajjiż b'ekonomija mhux tas-suq, u fin-nuqqas ta' produzzjoni tal-prodott taħt investigazzjoni barra l-Unjoni Ewropea u r-RPĊ, l-ilmentatur stabbilixxa valur normali maħdum għall-importazzjonijiet mir-RPĊ fuq il-bażi ta' spejjeż ta' manifattura, bejgħ, spejjeż ġenerali u amministrattivi (SĠ&A) u profitt fl-Unjoni. L-allegazzjoni ta' dumping hija bbażata fuq tqabbil tal-valur normali stabbilit b'dan il-mod mal-prezzijiet ta' esportazzjoni (fil-livell ta' prezz mill-fabbrika) tal-prodott li qed jiġi investigat meta jinbiegħ għall-esportazzjoni lejn l-Unjoni. Fuq din il-bażi, il-marġnijiet tad-dumping ikkalkulati huma sinifikanti għall-pajjiż ikkonċernat. L-ilmentatur ipprovda evidenza li l-importazzjonijiet tal-prodott li qed jiġi investigat mill-pajjiż ikkonċernat żdiedu b'mod ġenerali f'termini assoluti u f'termini ta' sehem fis-suq. Wara li ddeterminat, b'konsultazzjoni mal-Istati Membri, li l-ilment tressaq mill-industrija tal-Unjoni jew f'isimha u li hemm biżżejjed evidenza biex jiġi ġġustifikat il-bidu ta' proċediment, il-Kummissjoni b'dan qiegħda tagħti bidu għal investigazzjoni skont l-Artikolu 5 tar-Regolament bażiku. L-investigazzjoni se tiddetermina jekk il-prodott li qed jiġi investigat u li joriġina fil-pajjiż ikkonċernat hux qiegħed ikun oġġett ta' dumping u jekk dawn l-importazzjonijiet ta' dumping ikkawżawx ħsara lill-industrija tal-Unjoni. Jekk il-konklużjonijiet ikunu fl-affermattiv, l-investigazzjoni se teżamina jekk l-impożizzjoni ta' miżuri tkunx tmur kontra l-interess tal-Unjoni. Minħabba li jidher li hemm għadd kbir ta' produtturi esportaturi fil-pajjiż ikkonċernat li huma involuti f'dan il-proċediment, u biex tlesti l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li jridu jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir b'konformità mal-Artikolu 17 tar-Regolament bażiku. Sabiex tikseb it-tagħrif li jidhrilha li huwa meħtieġ għall-għażla tal-kampjun ta' produtturi esportaturi, il-Kummissjoni se tikkuntattja wkoll lill-awtoritajiet tal-pajjiż ikkonċernat, u tista' tikkuntattja lil kull assoċjazzjoni magħrufa ta' produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien disponibbli. Il-produtturi esportaturi kollha magħrufa, l-awtoritajiet tal-pajjiżi kkonċernati u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun. Sabiex tikseb it-tagħrif li tqis li huwa meħtieġ għall-investigazzjoni tagħha fir-rigward tal-produtturi esportaturi, il-Kummissjoni se tibgħat il-kwestjonarji lill-produtturi esportaturi li ntgħażlu fil-kampjun, lil kull assoċjazzjoni magħrufa tal-produtturi esportaturi, u lill-awtoritajiet tal-pajjiż ikkonċernat. Il-produtturi esportaturi kollha magħżula biex ikunu fil-kampjun se jkollhom jippreżentaw kwestjonarju komplut fi żmien 37 jum mid-data tan-notifikazzjoni tal-għażla tal-kampjun, sakemm ma jkunx speċifikat mod ieħor. Il-produtturi esportaturi mhux inklużi fil-kampjun li kkooperaw jistgħu jitolbu, skont l-Artikolu 17(3) tar-Regolament bażiku, li l-Kummissjoni tistabbilixxi l-marġni ta' dumping individwali tagħhom ("marġni ta' dumping individwali"). Il-produtturi esportaturi li jixtiequ jagħmlu talba għal marġni individwali ta' dumping iridu jitolbu kwestjonarju u jirritornawh mimli fi żmien 37 jum mid-data tan-notifikazzjoni tal-għażla tal-kampjun, sakemm ma jkunx speċifikat mod ieħor. Il-Kummissjoni teżamina jekk dawn jistgħux jingħataw dazju individwali skont l-Artikolu 9(5) tar-Regolament bażiku. Dawk il-produtturi esportaturi fil-pajjiż b'ekonomija mhux tas-suq li jqisu li għalihom jgħoddu l-kundizzjonijiet tal-ekonomija tas-suq fir-rigward tal-manifattura u l-bejgħ tal-prodott li qiegħed jiġi investigat, jistgħu jissottomettu talba għal trattament ta' ekonomija tas-suq sostanzjata kif xieraq għal dan il-għan ("talba għal TES" - trattament ta' ekonomija tas-suq) u jibagħtuh lura mimli kif meħtieġ fil-limitu tal-iskadenzi speċifikat fit-taqsima 5.1.2 hawn taħt. Madankollu, il-produtturi esportaturi li jitolbu marġni ta' dumping individwali għandhom ikunu jafu li l-Kummissjoni tista' xorta waħda tiddeċiedi li ma tiddeterminax il-marġni ta' dumping individwali tagħhom jekk, pereżempju, l-għadd ta' produtturi esportaturi tant ikun kbir li tali determinazzjoni tkun partikolarment diffiċli u ma tkunx tippermetti li l-investigazzjoni titlesta fil-ħin. Il-Kummissjoni se tibgħat il-formoli ta' talba għal TES lill-produtturi esportaturi kollha fil-pajjiż ikkonċernat magħżula biex ikunu parti mill-kampjun u lill-produtturi esportaturi li kkooperaw mhux inklużi fil-kampjun u li jixtiequ japplikaw għal marġni ta' dumping individwali, lil kull assoċjazzjoni magħrufa ta' produtturi esportaturi, kif ukoll lill-awtoritajiet tal-pajjiż ikkonċernat. Il-Kummissjoni se tivvaluta biss il-formoli ta' talba għal TES sottomessi mill-produtturi esportaturi fil-pajjiż ikkonċernat magħżul biex ikun parti mill-kampjun u lill-produtturi esportaturi li kkooperaw mhux inklużi fil-kampjun li t-talba tagħhhom għal marġni individwali ta' dumping tkun ġiet aċċettata. Il-produtturi esportaturi kollha li jitolbu TES iridu jissottomettu formola ta' talba għal TES mimlija fi żmien 21 jum mid-data tan-notifikazzjoni tal-għażla tal-kampjun jew tad-deċiżjoni li ma jintgħażilx kampjun, sakemm ma jkunx speċifikat mod ieħor. Importaturi indipendenti tal-prodott li qed jiġi investigat li jiġi esportat mill-pajjiż ikkonċernat lejn l-Unjoni huma mistiedna jipparteċipaw f'din l-investigazzjoni. Minħabba li jidher li hemm għadd potenzjalment kbir ta' importaturi li mhumiex relatati, li huma involuti f'dan il-proċediment, u biex tlesti l-investigazzjoni fil-limiti ta' żmien statutorji, il-Kummissjoni tista' tillimita l-importaturi li mhumiex relatati u li jridu jiġu investigati, għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir b'konformità mal-Artikolu 17 tar-Regolament bażiku. Sabiex tikseb l-informazzjoni li tqis li hija meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott li qed jiġi investigat fl-Unjoni li jista' jiġi investigat b'mod raġonevoli fiż-żmien għad-dispożizzjoni. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji magħżula għall-kampjun. Sabiex tikseb l-informazzjoni li tqis li hi meħtieġa fl-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju mimli fi żmien 37 jum mid-data tan-notifikazzjoni tal-għażla tal-kampjun, sakemm ma jkunx speċifikat mod ieħor. Id-determinazzjoni tal-ħsara tissejjes fuq evidenza pożittiva u tinvolvi eżaminazzjoni oġġettiva tal-volum tal-importazzjonijiet li jkunu oġġett ta' dumping, l-effett tagħhom fuq il-prezzijiet fis-suq tal-Unjoni u konsegwentement l-impatt ta' dawk l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx ħsara, il-produttur magħruf tal-Unjoni tal-prodott li qed jiġi investigat huwa mistieden jieħu sehem fl-investigazzjoni tal-Kummissjoni. Sabiex tikseb informazzjoni li tqis li hija meħtieġa għall-investigazzjoni tagħha fir-rigward tal-produtturi tal-Unjoni, il-Kummissjoni se tibgħat kwestjonarji lill-produttur magħruf tal-Unjoni, jiġifieri Nutrinova Nutrition Specialties & Food Ingredients GmbH ("l-ilmentatur"). Il-partijiet interessati li jagħtu informazzjoni mmarkata "Ristrett" huma mitluba jipprovdu taqsiriet mhux kunfidenzjali tagħha skont l-Artikolu 19(2) tar-Regolament bażiku, li jkunu mmarkati "Għall-ispezzjoni mill-partijiet interessati". Dawn is-sommarji għandhom ikunu dettaljati biżżejjed biex jippermettu fehim raġonevoli tas-sustanza tal-informazzjoni mressqa b'mod kunfidenzjali. Jekk parti interessata li tippreżenta informazzjoni kunfidenzjali ma tipprovdix sommarju mhux kunfidenzjali tagħha fil-format u tal-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi prokuri u dokumenti ta' ċertifikazzjoni skenjati, bl-eċċezzjoni ta' tweġibiet voluminużi li jiġu ppreżentati fuq CD-ROM jew DVD bl-idejn jew permezz ta' ittra rreġistrata. Permezz ta' ittra elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDANCE WITH THE EUROPEAN COMMISSION IN TRADE DEFENCE CASES" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tan-negozju uffiċjali li jiffunzjona u li jiġi kkonsultat kuljum. Ladarba d-dettalji ta' kuntatt ikunu stabbiliti, il-Kummissjoni tikkomunika mal-partijiet interessati permezz tal-posta elettronika biss, sakemm ma jintalabx espliċitament li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew sakemm in-natura tad-dokument li jintbagħat ma tkunx teħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess jew ma tipprovdix l-informazzjoni meħtieġa fil-limiti tal-iskadenzi, jew tfixkel b'mod sinifikanti l-investigazzjoni, jistgħu jintlaħqu konklużjonijiet provviżorji jew finali, pożittivi jew negattivi abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jista' jagħti l-każ li jintużaw il-fatti disponibbli. Jekk parti interessata ma tikkooperax jew tikkoopera parzjalment biss, u r-riżultati jkunu għalhekk imsejsa fuq fatti disponibbli konformi mal-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku kkooperat. In-nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, sakemm il-parti interessata turi li biex tippreżenta t-tweġiba kif mitlub ikun ifisser piż żejjed mhux raġonevoli jew spiża addizzjonali mhux raġonevoli. Il-parti interessata għandha tagħmel kuntatt mal-Kummissjoni immedjatament. Il-partijiet interessati jistgħu jitolbu l-intervent tal-Uffiċjal tas-Seduta tad-Direttorat Ġenerali għall-Kummerċ. L-Uffiċjal tas-Seduta jaġixxi bħala medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tal-limiti taż-żmien u t-talbiet minn partijiet terzi għal smigħ. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jkunu qed jitħaddmu kompletament. L-Uffiċjal tas-Seduta jipprovdi wkoll opportunitajiet biex isir smigħ li jinvolvi lill-partijiet u li jippermetti li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost affarijiet oħra, id-dumping, il-ħsara, ir-rabta ta' kawżalità u l-interess tal-Unjoni. Seduta bħal din, bħala regola, issir mhux aktar tard minn tmiem ir-raba' ġimgħa wara d-divulgazzjoni tal-konklużjonijiet provviżorji. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni elettroniċi tal-Uffiċjal tas-Seduta fuq is-sit elettroniku tad-DĠ Kummerċ: http://ec.europa.eu/commission_2010-2014/degucht/contact/hearing-officer/ L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi biex jissottomettu lilha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew jew permezz tal-posta, bin-numru ta' referenza M.7217 — Facebook / WhatsApp, fl-indirizz li ġej: L-attivitajiet kummerċjali tal-impriżi kkonċernati huma: S.A.E.M.E. hija sussidjarja tal-grupp Danone (li jispeċjalizza f'agroalimentari). S.A.E.M.E. hija kumpanija Franċiża attiva fis-settur tal-produzzjoni u l-kummerċjalizzazzjoni tal-ilma għax-xorb, ID Logistics hija attur fis-servizzi tal-loġistika fi Franza u fil-qasam internazzjonali. Il-grupp qed jipproponi offerta integrata ta' loġistika, inkluża l-forniment ta' servizzi tat-trasport, ta' ħażna u ta' servizzi b'valur miżjud. prinċipalment destinati għal klijenti ewlenin, Meta l-joint venture tkun qed tiffunjona kollha (skont ir-Regolment (KE) Nru 139/2004) hija jkollha bħala objettiv il-forniment ta' servizzi loġistiċi prinċipalnment fil-qasam tal-ilma għax-xorb. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7304 — Danone/ID Logistics/JV, f'dan l-indirizz: Isem il-grupp Deskrizzjoni tal-metodu ta' produzzjoni tal-prodott li għalih japplika l-isem taħt il-punt 3.1. Fil-kuntest tal-preparazzjoni tal-għaġina (tal-pastafrolla u filo), ir-referenzi għal "dqiq durum u/jew fin" qed jiġu sostitwiti bil-kliem "dqiq abjad tal-qamħ". Waqt il-preparazzjoni tal-għaġina għall-"Prekmurska gibanica", il-karatteristiċi tal-għaġina tal-pastafrolla u filo nstabu li dejjem kienu l-istess, irrispettivament mit-tip ta' dqiq użat (fin, semi-fin jew taħlita tat-tnejn); għalhekk id-dehra finali tas-sezzjoni trażversali ta' porzjon, l-aroma u l-konsistenza ta' "Prekmurska gibanica" ma jinbidlux bl-emenda proposta. Hemm il-ħtieġa li l-produzzjoni ta' "Prekmurska gibanica" tiġi adattata biex takkomoda l-produtturi differenti u t-tekniki li jużaw, u għalhekk l-użu ta' għaġina tal-pastafrolla u filo mixtrija huwa permess ukoll, għalkemm din ma tistax tkun iffriżata. Prinċipalment "Prekmurska gibanica" kienet issir fl-irziezet, u preferibbilment l-għaġina tal-pastafrolla u filo kienet tiġi ppreparata eżatt qabel ma kienet issir il-"Prekmurska gibanica". Minħabba żieda fid-domanda għal "Prekmurska gibanica" bħala platt Sloven tradizzjonali, għadd ta' produtturi industrijali differenti, lukandi, spas, eċċ. iddeċidew li jipproduċuha wkoll. Minħabba li prattikament huwa impossibbli għalihom li jippreparaw l-għaġina eżatt qabel ma jagħmlu "Prekmurska gibanica", huwa neċessarju li jkunu kapaċi wkoll jipproduċu "Prekmurska gibanica" permezz ta' għaġina li tinxtara. Id-deċiżjonijiet dwar l-użu taz-zokkor tal-vanilja għandhom jitħallew f'idejn il-produtturi nfushom. Storikament, iz-zokkor tal-vanilja ma kienx jintuża fil-preparazzjoni ta' "Prekmurska gibanica", iżda, matul is-snin, il-produtturi individwali bdew iżiduh mal-mili. Meta jitqies l-ammont ta' zokkor tal-vanilja miżjud, dan m'għandux effett sostanzjali fuq ir-riħa u t-togħma, jew għalhekk l-aroma, ta' "Prekmurska gibanica". Għalhekk inqisu li l-użu taz-zokkor tal-vanilja għandu jitħalla fid-diskrezzjoni tal-produtturi. Fl-applikazzjoni reġistrata għal "Prekmurska gibanica", ix-xaħam ma kienx imniżżel fost l-ingredjenti għall-għaġina tal-pastafrolla jew għat-topping xaħmi, iżda jissemma fid-deskrizzjoni tal-metodu tal-produzzjoni ta' "Prekmurska gibanica" u għalhekk għandu jitniżżel ukoll bħala ingredjent. Fl-applikazzjoni reġistrata, dawn l-ingredjenti — ħlief għall-krema qarsa — huma diġà msemmija fid-deskrizzjoni tal-proċess ta' kif issir l-għaġina tal-pastafrolla, iżda mhumiex elenkati fost l-ingredjenti għall-għaġina tal-pastafrolla u għalhekk huwa meħtieġ li jiġu inklużi bħala ingredjenti. Fid-deskrizzjoni tal-preparazzjoni tal-għaġina filo, huwa ddikjarat li jekk wieħed irid jista' wkoll iżid bajda. Dan għandu jiġi rifless ukoll fil-lista tal-materja prima għall-għaġina filo, u għalhekk il-kelma "opzjonali" qed tiddaħħal ħdejn il-kelma "bajda". Il-punt 3.6 tal-applikazzjoni reġistrata jispeċifika l-perjodu massimu li matulu "Prekmurska gibanica" tista' tiġi ffriżata qabel tinħema. It-tul ta' żmien ta' iffriżar huwa marbut mal-iżviluppi teknoloġiċi u l-metodi varji ta' iffriżar li fuqhom jiddependi l-perjodu ta' konservabilità tal-prodott. Sabiex jiġu akkomodati l-metodi varji ta' iffriżar, ir-referenza għat-tul ta' żmien ("mhux aktar minn tliet xhur") tħassret. Hemm il-ħtieġa li l-ħin għall-ħami u t-temperaturi jiġu adattati biex jirriflettu l-iżviluppi teknoloġiċi u t-tipi varji ta' fran li jintużaw mill-produtturi (pjanti tal-produzzjoni, irziezet turistiċi, fran, lukandi, eċċ) biex jaħmu "Prekmurska gibanica", u għalhekk qiegħda tiżdied sentenza ġdida — "Irrispettivament minn din ir-rakkomandazzjoni, it-temperatura u l-ħin tal-ħami jistgħu jiġu aġġustati skont it-tip ta' forn." Is-sentenza "Meta tkun qed tiġi servuta, 'Prekmurska gibanica' tista" titqatta' fi kwalunkwe għadd ta' biċċiet iżgħar' ġiet miżjuda mal-punt 3.6. Bħala prodott Sloven tradizzjonali, "Prekmurska gibanica" qiegħda dejjem aktar tiġi servuta f'kuntesti differenti, bħal servizzi ta' kejtering, bħala finger-food, fuq set menus, eċċ. Għalhekk il-konsumaturi finali ta' "Prekmurska gibanica" għandhom jingħataw il-possibilità li jaqtugħha f'biċċiet iżgħar adattati għal dawn il-kuntesti. Ir-reġistrazzjoni tal-isem qed tintalab fil-lingwa Slovena biss. Id-dikjarazzjoni "Prodott fil-mod Sloven tradizzjonali" ħdejn "Prekmurska gibanica" għandha tiġi tradotta fil-lingwa tal-pajjiż fejn il-prodott jitqiegħed fis-suq u jiġi prodott. huwa speċifiku fih innifsu jesprimi l-karattru speċifiku tal-prodott agrikolu jew tal-oġġett tal-ikel Reġistrazzjoni b'riżerva tal-isem Reġistrazzjoni mingħajr riżerva tal-isem Klassi 2.3. Ħelu, ħobż, għaġina, kejkijiet, gallettini u prodotti oħra tal-furnara Deskrizzjoni fiżika: Porzjon ta' "Prekmurska gibanica" huwa solidu u kompatt. Is-saffi għandhom ikunu viżibbilment separati minn xulxin sabiex jiġi żgurat li l-porzjon ikollu d-dehra l-korretta. Il-forma tad-dixx li fih tinħema "Prekmurska gibanica" taffettwa l-forma tal-porzjon (trijangulari jew rettangolari). Id-dehra ta' "Prekmurska gibanica" u sezzjoni trażversali ta' porzjon: "Prekmurska gibanica" tista' tinħema f'dixx tond jew rettangolari. "Prekmurska gibanica", sħiħa jew imqatta', hija għolja 5–7 ċm. Il-porzjonijiet jista' jkollhom waħda minn żewġ forom (trijangulari jekk ikun intuża dixx tond u rettangolari jekk ikun intuża dixx rettangolari). Il-porzjon għandu jinħema sew, bl-ebda mili ħiereġ u b'wiċċ lixx b'mod uniformi, kemmxejn immewweġ u mingħajr xquq. Il-mili individwali għandu jkun separat sew permezz ta' saffi ta' għaġina filo. Kull mili għandu l-kulur distint tipiku tiegħu (il-ġobon moxx huwa ta' kulur abjad krema, il-ġewż u t-tuffieħ huma kannella dehbi u ż-żerriegħa tal-peprin hija ta' kulur iswed ileqq). Is-saff tal-għaġina filo ta' fuq m'għandux jinqala' minn mal-aħħar mili. Għalhekk porzjon ta' "Prekmurska gibanica" għandu tmien saffi; il-mili jsegwi lil xulxin skont sekwenza determinata b'mod preċiż (żerriegħa tal-peprin, ġobon moxx, ġewż, tuffieħ) u huma ta' ħxuna uniformi fir-rigward tat-tip ta' mili individwali. It-tieni sett ta' mili huwa identiku għall-ewwel wieħed. Aroma: il-prodott għandu aroma tipikament intensa, b'togħma u riħa ta' żerriegħa friska tal-peprin, ġobon moxx, ġewż delikat u tuffieħ kemmxejn aċiduż. "Prekmurska gibanica" trid tkun sukkulenti, mhux żejtnija ż-żejjed u ottimalment ħelwa. Konsistenza: Il-konsistenza ta' porzjon hija ratba, delikata, fina, lixxa u ħafifa. Il-konsistenza tagħha għandha tkun ibbilanċjata fir-rigward tal-ingredjenti individwali. L-ingredjenti bażiċi u l-ingredjenti addizzjonali preskritti għal "Prekmurska gibanica" huma: L-għaġina tal-pastafrolla u l-għaġina filo jistgħu jiġu ppreparati immedjatament qabel ma ssir "Prekmurska gibanica" jew tista' tinxtara (l-għaġina m'għandhiex tkun iffriżata). L-użu taz-zokkor tal-vanilja fil-mili mhuwiex obbligatorju. Il-metodu ta' produzzjoni għal "Prekmurska gibanica": L-għaġina tal-pastafrolla (magħġuna) tiġi ppreparata friska, jew tintuża għaġina mixtrija. Id-dqiq jiġi mgħarbel fuq bord u miegħu jiżdied il-melħ jew iz-zokkor; ix-xaħam jiġi mqatta' irqieq fid-dqiq permezz ta' sikkina jew jingħorok fih b'idejn kesħin. Mad-dqiq jiżdied ilma kiesaħ ħafna jew bajda u ħalib jew krema qarsa u kollox jiġi mħallat flimkien malajr biex tiġi ffurmata għaġina lixxa. L-għaġina filo hija għaġina elastika ħafna b'kontenut baxx ta' xaħam. Biex tagħmel l-għaġina hemm bżonn ta' dqiq niexef u maturat sew. Issir ħofra fid-dqiq li jkun ġie mgħarbul fuq bord; imbagħad jiżdied ix-xaħam, il-melħ, iz-zokkor (u, opzjonalment, bajda) u l-ingredjenti jiġu magħġuna f'għaġina. Ilma fietel jiżdied kif meħtieġ, u l-għaġna tkompli sakemm l-għaġina ssir lixxa u elastika. L-għaġina filo tiġi maqsuma f'10 partijiet, u jekk ikun possibbli tinżamm waħda f'riżerva. Mili taż-żerriegħa tal-peprin: għall-mili taż-żerriegħa tal-peprin tintuża żerriegħa tal-peprin mitħuna sew. Maż-żerriegħa tal-peprin mitħuna jiżdied iz-zokkor granulat u z-zokkor tal-vanilja u kollox jiġi mħallat flimkien sew. Il-mili taż-żerriegħa tal-peprin jintuża f'żewġ partijiet. Mili tal-ġobon moxx: Mal-ġobon moxx jiżdiedu l-bajd, iz-zokkor tal-vanilja u z-zokkor granulat u ponta melħ. L-ingredjenti kollha jiġu mħallta sew flimkien sabiex it-taħlita tkun lixxa u tkun tista' tinfirex. Il-mili ppreparat jiġi maqsum f'żewġ partijiet. Mili tal-ġewż: Il-bażi għall-mili tal-ġewż huwa ġewż mitħun fin. Il-ġewż mitħun jitħallat maz-zokkor granulat u z-zokkor tal-vanilja. Il-mili tal-ġewż jintuża f'żewġ partijiet. Mili tat-tuffieħ: It-tuffieħ jitqaxxar u jinħakk f'żigarelli rqaq, u miegħu jiżdied iz-zokkor granulat, iz-zokkor tal-vanilja u l-kannella. L-ingredjenti kollha jitħalltu ħafif flimkien. Jekk ikunu qed jintuża tuffieħ immerraq ħafna, dawn jinħakku, u fuqhom jitferrex ftit melħ (opzjonali) u jitħallew joqogħdu għal ftit tal-ħin. Imbagħad jingħasru, u wara dan biss jistgħu jiżdiedu l-ingredjenti l-oħra kollha li jifdal. Il-mili tat-tuffieħ jinqasam f'żewġ partijiet. Topping tal-krema: Il-bajd sħaħ jitħabbtu bil-mod mal-krema qarsa jew ħelwa. It-topping jitferra fuq is-saffi individwali tal-mili fil-"Prekmurska gibanica". Il-kwantità tat-topping tal-krema mhijiex l-istess għas-saffi kollha, għalhekk il-kwantità totali għandha tinqasam b'mod xieraq. L-akbar kwantità ta' topping tal-krema tintuża għaż-żewġ mili "xott" (żerriegħa tal-peprin u ġewż). Il-kwantità hija iżgħar għall-mili tal-ġobon krema, filwaqt li l-iżgħar kwantità tintuża għall-mili tat-tuffieħ (jew it-tuffieħ tant ikun immerraq li ma jkun jeħtieġ ebda topping). Topping xaħmi: It-topping xaħmi jista' jsir bil-butir, xaħam jew xaħam veġetali. Bħat-topping tal-krema, it-topping xaħmi jitferra fuq is-saffi individwali f'"Prekmurska gibanica". Il-kwantità ta' topping kull saff huwa l-istess bħal fil-każ tat-topping tal-krema. Issir l-għaġina tal-pastafrolla u jitħejjew l-ingredjenti li jifdal. L-għaġina mħejjija tal-pastafrolla (friska jew mill-friġġ, fejn trid toqgħod) titrembel f'forma addattata għall-ħami ta' "Prekmurska gibanica" (rettangolari jew tonda). Il-ħxuna tal-għaġina tal-pastafrolla rrumblata m'għandhiex tkun aktar minn 5 mm. Id-dixx jindilek u l-għaġina rrumblata tal-pastafrolla titqiegħed ġo fih u tittaqqab b'furketta f'diversi postijiet. Imbagħad tista' titqiegħed ġo forn imsaħħan għal ftit minuti sakemm l-għaġina issir kemmxejn safra (dan il-pass huwa opzjonali). Hemm żewġ modi kif titħejja l-għaġina filo, skont il-forma tad-dixx (rettangolari jew tond): Dixx rettangolari L-għaġina filo li tkun għadha kemm saret tinqasam ġi maqsuma f'10 ħobżiet żgħar. Dawn jiġu miksija bix-xaħam, butir jew xaħam veġetali mdewweb sabiex wara li jitħallew joqogħdu ikunu friski u elastiċi. Wara li titħalla toqgħod, ħobża waħda ta' għaġina filo tinfetaħ u terġa' tinkesa b'xaħam likwidu sabiex tkun aktar faċli biex tiġġebbed. L-għaġina miftuħa minn ħobża waħda titqiegħed fid-dixx midluk għal-lest li jkun fih l-għaġina tal-pastafrolla sabiex it-truf tal-għaġina filo jkunu mrikkba fuq il-ġnub tad-dixx. L-għaġina filo titgħatta b'nofs il-mili taż-żerriegħa tal-peprin, u fuqu jitferra t-topping tal-krema u t-topping xaħmi. Tinfetaħ ħobża oħra ta' għaġina filo u titpoġġa fuq il-mili taż-żerriegħa tal-peprin. Nofs il-mili tal-ġobon moxx jitqiegħed fuq it-tieni saff ta' għaġina filo u jitgħatta bi kwantità xierqa tat-toppings (anqas milli għall-mili taż-żerriegħa tal-peprin). It-tielet saff ta' għaġina filo titqiegħed fid-dixx u fuqha jitqiegħed nofs il-mili tal-ġewż u jitgħatta bl-istess kwantitajiet ta' topping bħal fil-każ tal-mili taż-żerriegħa tal-peprin. Imbagħad nofs il-mili tat-tuffieħ jitferrex fuq ir-raba' saff ta' għaġina filo. Kwantità żgħira tat-topping xaħmi u tal-krema titferra fuqha. Jekk il-mili tat-tuffieħ jkun magħmul minn tuffieħ immerraq ħafna, ma jintuża l-ebda topping. Imbagħad, jiżdied saff ta' għaġina filo mill-ħames ħobża. F'dan il-punt, il-proċess kollu jiġi ripetut fl-istess ordni, bis-saff taż-żerriegħa tal-peprin jiġi segwit mill-ġobon moxx, il-ġewż u t-tuffieħ. Bejn kull mili għandu jkun hemm saff ta' għaġina filo. Dixx tond L-għaġina filo tinkesa kollha b'xaħam likwidu qabel ma tinħadem u tiġi mġebbda f'ċirku kbir. Iċ-ċentru tal-għaġina mġebbda titpoġġa f'dixx midluk li jkun fih l-għaġina tal-pastafrolla u l-partijiet tal-għaġina li jkunu mrikkba fuq il-ġenb tad-dixx jinqatgħu f'disa' partijiet bejn wieħed u ieħor indaqs perpendikolari mal-ġenb tad-dixx. Permezz ta' mgħarfa nofs il-mili taż-żerriegħa tal-peprin jitqiegħed fuq l-għaġina fid-dixx u fuqu jitferra t-topping xaħmi u tal-krema. L-ewwel biċċa tal-għaġina li tkun ġiet imqatta' tiġi mġebbda fuqu sabiex tkun mrikkba fuq il-ġenb tad-dixx. Kull biċċa oħra tal-għaġina maqtugħa tiġi mġebbda fuq mili. Nofs il-mili tal-ġobon moxx jitferrex fuq it-tieni saff ta' għaġina filo u fuqu titferra kwantità żgħira ta' topping xaħmi u tal-krema. Nofs il-mili tal-ġewż jitferrex b'mod uniformi fuq it-tielet saff ta' għaġina filo u jinkesa bl-istess kwantitajiet ta' topping xaħmi u tal-krema bħal fil-każ tal-mili taż-żerriegħa tal-peprin. Ir-raba' biċċa ta' għaġina filo tiġi mdaħħla u nofs il-mili tat-tuffieħ jitferrex fuqha. Kwantità żgħira ħafna ta' topping xaħmi u tal-krema titferra fuqha. Il-proċess kollu jiġi ripetut fl-istess ordni. Meta jkun hemm tmien saffi ta' mili bis-saffi korrispondenti ta' għaġina filo bejniethom, it-tmien saff ta' għaġina filo titpoġġa fuq l-aħħar mili u fuqha jitferrex it-topping tal-krema jew it-topping xaħmi u fuqu jitqiegħed is-saff finali (id-disa') ta' għaġina. Xi truf ħoxnin ta' għaġina filo li jkun għad fadal meta tkun qiegħda tingħaqad il-"Prekmurska gibanica" u li jkunu mrikkba fuq il-ġenb tad-dixx imbagħad jinqatgħu, filwaqt li t-truf li jifdal jiddaħħlu fl-ispazju bejn il-"Prekmurska gibanica" u l-ġenb tad-dixx. Is-saff ta' fuq ta' għaġina filo fid-dixx tinkesa bit-topping xaħmi jew b'taħlita tat-topping xaħmi u krema qarsa jew ħelwa li tkun ġiet imħallta b'isfar ta' bajda. Imbagħad il-"Prekmurska gibanica" tittaqqab f'diversi postijiet b'labra twila u rqieqa sal-qiegħ tad-dixx. Immedjatament wara l-preparazzjoni, "Prekmurska gibanica" tista' tiġi ppakkjata (nejja) f'materjal xieraq għall-ippakkjar u tiġi ffriżata l-istess jum. Il-"Prekmurska gibanica" ippreparata (friska jew iffriżata) tinħema f'forn sakemm tkun saret kompletament. It-temperatura tal-forn hija ta' siegħa f'temperatura ta' 200 °C u siegħa oħra f'temperatura ta' 170-180 °C. Irrispettivament minn din ir-rakkomandazzjoni, it-temperatura u l-ħin tal-ħami jistgħu jiġu aġġustati skont it-tip ta' forn. Jekk qabel ma tinħema l-"Prekmurska gibanica" tkun inksiet biss b'topping xaħmi, fl-aħħar tal-proċess tal-ħami għandha tinkesa bi krema qarsa jew bi krema ħelwa. Il-"Prekmurska gibanica" moħmija għandha titħalla tiksaħ f'temperatura tal-kamra għal ftit siegħat. Il-"Prekmurska gibanica" moħmija m'għandhiex titqatta' waqt li tkun għadha sħuna. Jekk tinħema f'dixx tond, titqatta' fi triangoli, u jekk tinħema f'dixx rettangolari, titqatta' f'rettangoli. Biċċa individwali ta' "Prekmurska gibanica" moħmija għandha tkun għolja 5–7 ċm u m'għandhiex tiżen aktar minn 250 g. Meta tkun qed tiġi servuta, "Prekmurska gibanica" tista' titqatta fi kwalunkwe għadd ta' biċċiet iżgħar. Wara li titqatta', jiġi mferrex zokkor riġnu fuq is-saff ta' fuq tal-għaġina filo. Fil-każ ta' produzzjoni industrijali, il-piż ta' biċċa individwali m'għandux jaqbeż il-200 g, filwaqt li d-daqs tagħha għandu jkun ta' madwar 5 x 7 ċm. Tradizzjonalment "Prekmurska gibanica" tiġi magħmula minn żewġ tipi differenti ta' għaġina (bażi tal-pastafrolla u għaġina filo bejn is-saffi tal-mili) u erba' tipi ta' mili differenti (żerriegħa tal-peprin, ġobon moxx, ġewż, tuffieħ). Invarjabbilment il-mili jiġi ripetuti fl-istess ordni, kull wieħed darbtejn, li dan jaffettwa wkoll id-dehra speċifika. Fil-wiċċ ikun hemm saff ta' għaġina filo u topping. Huwa importanti li għall-preparazzjoni ta' "Prekmurska gibanica" jintużaw ingredjenti esklussivament ta' kwalità għolja u friski u li l-proċedura tal-preparazzjoni ssir b'mod konsistenti; teħtieġ ukoll ammont kbir ta' preċiżjoni u kompetenza. Id-dehra speċifika tagħha hija partikularment importanti, u t-togħma tiġi mit-tipi ta' saffi differenti. "Prekmurska gibanica" għandha tissodisfa r-rekwiżiti minimi bażiċi li huma stabbiliti fl-ispeċifikazzjoni u jirriflettu l-karattru speċifiku tal-prodott. Ir-rekwiżiti minimi bażiċi għal "Prekmurska gibanica" huma: għandhom jintużaw l-ingredjenti preskritti, għandha tiġi segwita r-riċetta għall-produzzjoni ta' "Prekmurska gibanica", il-prodott finali għandu jkollu s-sekwenza korretta ta' mili (żerriegħa tal-peprin, ġobon moxx, ġewż u tuffieħ), l-għadd korrett ta' saffi, mili tal-istess ħxuna, l-għoli tal-porzjon, il-forma tal-porzjon, il-piż tal-porzjon, ir-riħa, l-aroma u l-konsistenza preskritti. Il-produtturi ta' "Prekmurska gibanica" għandhom iżommu rekords tal-kwantitajiet ta' "Prekmurska gibanica" prodotti u mibjugħa. Verifiki dwar il-konformità mal-ispeċifikazzjonijiet f'termini tal-użu tal-materja prima preskritta, il-proċess ta' produzzjoni, id-dehra u l-karatteristiċi organolettiċi tal-prodott finali għandhom isiru minn produtturi individwali u/jew assoċjazzjonijiet ta' produtturi, u mill-inqas darba fis-sena anke minn korp ta' ċertifikazzjoni li jivverifika l-konformità mal-istandard Ewropew EN 45011. Il-korp akkreditat taċ-ċertifikazzjoni huwa responsabbli għall-kontrolli fuq l-istadji kollha preskritti fl-ispeċifikazzjoni għal "Prekmurska gibanica". Fil-paġna 9, il-punt 2. Il-prodott li qed jiġi investigat: li jiżnu ħajjin 1,2 kg jew anqas kull waħda, jew friski, mkessħa, ffriżati u/jew affumikati: fil-forma ta' ħut sħiħ (bl-irjus), bil-garġi mneħħija jew le, kemm jekk imnaddfa, li jiżnu 1,2 kg jew anqas kull waħda, jew bla rjus, bil-garġi mneħħija jew le, kemm jekk imnaddfa, li jiżnu 1 kg jew anqas kull waħda, jew fil-forma ta' flettijiet li jiżnu 400 g jew anqas kull waħda." Fil-paġna 18, il-punt 2. Il-prodott li qed jiġi investigat: li jiżnu ħajjin 1,2 kg jew anqas kull waħda, jew friski, mkessħa, ffriżati u/jew affumikati: fil-forma ta' ħut sħiħ (bl-irjus), bil-garġi mneħħija jew le, kemm jekk imnaddfa, li jiżnu 1,2 kg jew anqas kull waħda, jew bla rjus, bil-garġi mneħħija jew le, kemm jekk imnaddfa, li jiżnu 1 kg jew anqas kull waħda, jew fil-forma ta' flettijiet li jiżnu 400 g jew anqas kull waħda."
Extracted from C_297_2014.html